cyanic-selkie/wikianc huggingface dataset:
সপ্তস্বর্গ
খ্রিস্টান ধর্ম
নূতন নিয়মে তৃতীয় স্বর্গের একটি স্পষ্ট উল্লেখ পাওয়া যায়। ৫৫ খ্রিষ্টাব্দে রোম সাম্রাজ্যের অধীন ম্যাসেডোনিয়ায় লিখিত একটি পৌলীয় পত্র এই আধ্যাত্মিক অভিজ্ঞতাটি তুলে ধরে: "আমি খ্রীষ্টে আশ্রিত একটি লোককে জানি, চোদ্দ বছর আগে যে তৃতীয় স্বর্গে ধরা পড়েছিল, সশরীরে না অশরীরে তা জানি না, ঈশ্বর জানেন৷ এই লোকটির ব্যাপার আমি জানি, সশরীরে কি অশরীরে, তা আমি জানি না, ঈশ্বর জানেন৷ সে স্বর্গোদ্যানে ধরা পড়ায় এমন সব বিস্ময়কর কথা শুনেছিল, যা নিয়ে মানুষের কথা বলা উচিত নয়৷"
- ২য় করিন্থীয় ১২.২-৪
বর্ণনাটি ধরা হয় লেখকের নিজের সম্পর্কেই একটি তির্যক উল্লেখ হিসেবে। প্রথম খ্রিষ্টাব্দে ইহুদী-খ্রিস্টানদের মধ্যে সর্বোচ্চ স্বর্গ বা আসমান ব্যতীত অন্য স্বর্গ বা আসমানে স্বর্গোদ্যান বা বেহেশত অবস্থিত এমন বিশ্বাসই এই অনুচ্ছেদটি প্রতিফলিত করছে বলে দৃশ্যত হয়। মূল গ্রীক ভাষ্যে (যার অর্থ "ধরা পড়েছিল"-এর চেয়ে "ধরে নেয়া হয়েছিল"-এর কাছাকাছি) এই ধারণার সমর্থন পাওয়া যেতে পারে। দ্বিতীয় খ্রিষ্টাব্দে ইরেনিয়াসেরও সপ্ত স্বর্গের ব্যাপারে জানা ছিল (তার "Demonstration of Apostolic Preaching" ৯; "বৈধর্মের বিরুদ্ধে (Against Heresies)" অধ্যায়টি দেখুন)।
মধ্যযুগীয় কালক্রমে খ্রিস্টান চিন্তাবিদরা মূল সপ্ত স্বর্গের দশ স্বর্গ করে ফেলেন। এই সৃষ্টিতত্ত্ব, যা ইউরোপের প্রথম বিশ্ববিদ্যালয়গুলোয় শেখানো হত, তার সর্বোচ্চ সাহিত্যিক অভিব্যক্তি ঘটে দান্তের ডিভাইন কমেডিতে।
ইহুদি ধর্ম
ইহুদিদের পবিত্র গ্রন্থ তালমুদ অনুসারে মহাবিশ্ব সপ্ত স্বর্গ বা সাত আসমানসমূহ (שָׁמַיִם "শামাইম"; এই শব্দেরই আরবি স্বগোত্রীয় শব্দ "সামাওয়াত") সমন্বয়ে গঠিত। এগুলির নাম:
ইহুদিদের 'মেরকাবাহ' (স্বর্গীয় রথ) ও 'হেখালৎ' ("প্রাসাদসমূহ") সাহিত্যে সপ্তস্বর্গ সম্পর্কে বিস্তারিত আলোচনা করা হয়েছে। হনোকের ৩য় পুস্তকে এর বর্ণনা পাওয়া যায়।
সেতাবগঞ্জ চিনি কল লিমিটেড
অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।
গুজরাত জেলা
গুজরাত বা গুজরাট (পাঞ্জাবি এবং ), পাকিস্তানের পাঞ্জাব প্রদেশে অবস্থিত একটি অন্যতম জেলা।
গুজরাত একটি প্রাচীন জেলা হিসাবে পরিচিত, যেখানে ২টি বিখ্যাত ঝিলাম নদী ও চিনাব নদী রয়েছে। ভৌগোলিক অবস্থান অনুযায়ী জেলাটির উত্তরপূর্বে মিরপুর জেলা, উত্তর-পশ্চিমে ঝিলাম নদীকে ঝিলাম জেলা থেকে পৃথক করেছে। এছাড়াও দক্ষিণ-পূর্বে চিনাব নদী, যেটি গুজরানওয়ালা জেলা ও সিয়ালকোট জেলার থেকে এবং পশ্চিমের মান্দি বাহাউদ্দিন জেলাকে আলাদা করেছে। গুজরাত জেলাটি ৩,১৯২ বর্গ কিলোমিটার এলাকা জুড়ে অবস্থান এবং এখানে ঐতিহাসিক গ্রাম ও শহরগুলি অন্তর্ভুক্ত রয়েছে; যেমন: কথলা চিনাব, বর্ণালি, জালালপুর জাতান, চাকদিনা, কর্ণানা, কুঞ্জহ, সেহনা, ভাগওয়াল ও লালমুস।
শিক্ষা ব্যবস্থা
প্রাথমিক এবং মাধ্যমিক পর্যায়ে গুজরাতে মোট ১,৪৭৫ সরকারি বিদ্যালয় রয়েছে। এই সরকারী স্কুলগুলির মধ্যে প্রায় ৬০ শতাংশ (৮৮৯ টি বিদ্যালয়) মেয়েদের জন্য বরাদ্দকৃত। সর্বশেষ পাওয়া তথ্য অনুযায়ী, ৩২৩,০৫৮ জন শিক্ষার্থী এই সকল সরকারি স্কুলে পড়াশোনা করছেন এবং ১০,৫৮১ জন শিক্ষক এই স্কুলে শিক্ষকতা করছেন।
ব্লা-মা-দাম-পা-ব্সোদ-নাম্স-র্গ্যাল-ম্ত্শান
ব্লা-মা-দাম-পা-ব্সোদ-নাম্স-র্গ্যাল-ম্ত্শান (১৩১২ - ১৩৭৫) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ছিলেন।
জন্ম ও শিক্ষা
ব্লা-মা-দাম-পা-ব্সোদ-নাম্স-র্গ্যাল-ম্ত্শান ১৩১২ খ্রিষ্টাব্দে জা-লু-খাং-গ্সার নামক স্থানে জন্মগ্রহণ করেন। তার পিতা নাম ছিল ব্দাগ-চান-ব্জাং-পোদ-পেল  এবং মাতার নাম ছিল জো-মো-লুগ-স্ক্যেস । পরবর্তীকালে তার মাতা একজন ভিক্ষুণীতে পরিণত হন ও তখন তার নাম হয় মা-গ্চিগ-গ্জোন-বু-'বুম । তার সতেরো বছর বয়সে ব্সোদ-নাম্স-গ্রাগ্স-পা  এবং দ্পাল-ল্দান-সেং-গে  নামক দুই বৌদ্ধ ভিক্ষু তাকে দীক্ষা দেন। তিনি দোল-পো-পা-শেস-রাব-র্গ্যাল-ম্ত্শান, র্গ্যাল-স্রাস-থোগ্স-মেদ-দ্পাল-ব্জাং-পো, বু-স্তোন-রিন-ছেন-গ্রুব প্রভৃতি বিখ্যাত বৌদ্ধ পন্ডিতদের নিকট কালচক্র সম্বন্ধে শিক্ষালাভ করেন।
সা-স্ক্যা-খ্রি-'দ্জিন
১৩৪৪ খ্রিষ্টাব্দে তিনি সা-স্ক্যা বৌদ্ধবিহারের ব্ঝি-থোগ-ব্লা-ব্রাং আবাসালয়ের প্রধান হিসেবে নিযুক্ত হন। এর কিছুদিন পরে তিনি সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন এবং ইউয়ান সাম্রাজ্যের গুওশি  বা জাতীয় ধর্মশিক্ষক নিযুক্ত হন। ইউয়ান রাজসভায় তাকে বারবার আমন্ত্রণ জানানো হলেও তিনি পায়ের কোন এক রোগের জন্য প্রতিবার সেই আমন্ত্রণ প্রত্যাখ্যান করেছেন। তার পদের জন্য প্রয়োজনীয় রাজনীতি ও কূটনীতির বদলে তিনি বৌদ্ধ দর্শন শিক্ষা ও সাধনায় বেশি মনোযোগী ছিলেন। এই সময় তিনি সা-স্ক্যা বৌদ্ধ সম্প্রদায়ের নিজেদের গোষ্ঠী দ্বন্দ্ব এবং সা-স্ক্যা ধর্মসম্প্রদায়ের সঙ্গে তা'ই-সি-তু-ব্যাং-ছুব-র্গ্যাল-ম্ত্শানের মতবিরোধের মধ্যস্থতা করেন। তিনি ১৩৪৮ খ্রিষ্টাব্দ পর্যন্ত খুব কম সময়ের জন্য সা-স্ক্যা-খ্রি-'দ্জিন পদে আসীন ছিলেন, যার পরে তিনি সা-স্ক্যা বৌদ্ধবিহারের রাজনীতির অঙ্গন থেকে সরে আসেন।
রচনা
তিনি র্গ্যাল-রাব্স-সাল-বা'ই-মে-লোং নামক গ্রন্থ রচনা করেন। এছাড়াও তিনি কালচক্র ও শান্তিদেব রচিত বোধিচর্যাবতারের ওপর টীকাভাষ্য রচনা করেন। তার মার্গফল সম্বন্ধীয় রচনাটি লাম-'ব্রাস-পোদ-নাগ  নামক মার্গফলের ওপর লেখা প্রথম ঐতিহাসিক গুরুত্বপূর্ণ সঙ্কলনে স্থান পেয়েছে। তিনি তৃতীয় হতে সপ্তম সা-স্ক্যা-খ্রি-'দ্জিনের রচনাগুলির সঙ্কলনের জন্য পৃষ্ঠপোষকতা করেন। তিনি দোল-পো-পা-শেস-রাব-র্গ্যাল-ম্ত্শানকে ব্কা'-ব্স্দু-ব্ঝি-পা  নামক তার বিখ্যাত গ্রন্থটি রচনা করতে অনুরোধ করেন।
শিষ্য
ব্লা-মা-দাম-পা-ব্সোদ-নাম্স-র্গ্যাল-ম্ত্শানের উল্লেখযোগ্য ছাত্র ছিলেন ত্সোং-খা-পা-ব্লো-ব্জাং-গ্রাগ্স-পা, রেদ-ম্দা'-বা-গ্ঝোন-নু-ব্লো-গ্রোস, ক্লোং-ছেন-পা-রাব-'ব্যাম্স-পা-দ্রি-মেদ-'ওদ-জের এবং তা'ই-সি-তু-ব্যাং-ছুব-র্গ্যাল-ম্ত্শান প্রভৃতি।
আব্দুল ওহাব খাঁন
আব্দুল ওহাব খাঁন (c. ১৯৫৩ - ১২ ডিসেম্বর ১৯৭১) বাংলাদেশের স্বাধীনতা যুদ্ধে অংশগ্রহণকারী একজন মুক্তিযোদ্ধা। বাংলাদেশের মুক্তিযুদ্ধে সাহসিকতা প্রদর্শনের জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
ওহাব খাঁন রাজবাড়ী জেলার তৎকালীন মামুনপুর (বর্তমান বসন্তপুর ও শহীদওহাবপুর ইউনিয়নের সমন্বিত ইউনিয়ন) ইউনিয়নের আহলাদীপুর গ্রামে জন্মগ্রহণ করেন। তার বাবার নাম আব্দুর রহমান খাঁন এবং মাতার নাম ছিলো মোসাম্মৎ আজিমুন্নেসা। চার ভাই ও চার বোনের মধ্যে আব্দুস সাত্তার খাঁন সেজ ও ওহাব খাঁন ছিলেন ছোট। রাজবাড়ী সদর উপজেলার মামুনপুর ইউনিয়নের আলাদিপুর গ্রামের খাঁন পরিবারই ছিলো তাদের আদি নিবাস।
এই খান পরিবারের বড় ছেলে আব্দুল আজিজ খাঁন ছিলেন সবার বড়। আব্দুল আজিজ খাঁন তৎকালীন সময়ে এইচডিও কোর্টের হেডক্লার্ক ছিলেন। তার সেজ ভাই আব্দুস সাত্তার খাঁন আততায়ীর গুলিতে নিহত হবার পর তিনি ১৯৭৬ সালের মাঝামাঝি সময়ে চাকরি থেকে স্বেচ্ছায় ইস্তফা দিয়ে গ্রামে চলে আসেন।
তিনি রাজবাড়ী জেলার সুরাজ মোহিনী ইনিস্টিটিউডে মাধ্যমিক পড়াশুনা শেষ করেন। তারপর রাজবাড়ী সরকারি কলেজ থেকে উচ্চ মাধ্যমিক এবং সম্মান ডিগ্রি অর্জন করেন।
মুক্তিবাহিনীতে যোগদান
১৯৭১ সালের ডিসেম্বর মাস, তখন আব্দুল ওয়াহাব খানখানাপুর সুরাজ মোহিনী ইনস্টিটিউটের নিউ টেনের ছাত্র ছিলেন। যুদ্ধের দামামা বেজে উঠলে '৭১ এর সেই উত্তাল দিনগুলোতে বঙ্গবন্ধুর আহ্বানে তিনিও মুক্তিযুদ্ধে ঝাঁপিয়ে পড়েন। তিনি স্থানীয়ভাবে গড়ে ওঠা মুক্তিযোদ্ধা ক্যাম্পে যোগাযোগ করে সশস্ত্র প্রশিক্ষণ গ্রহণ করেন এবং সিপাই পদে অভিষিক্ত হন। এরপর তিনি গ্রুপ কমান্ডার শহীদ কাজী সালাউদ্দিনের (নাসির) নেতৃত্বে ফরিদপুর সদর থানা এলাকায় বিভিন্ন অপারেশনে অংশ নেন। সর্বশেষ ফরিদপুর শহরের অদূরে কানাইপুরে ডিসেম্বর মাসের ১২ তারিখে চুড়ান্ত লড়াইয়ে অংশ নেন। তবে এ নিয়ে মতোবিরোধ রয়েছে। কারো কারো মতে দিনটা ছিল ৯ ডিসেম্বর।
যেভাবে মারা গেলেন
তিনি ছিলেন আব্দুর রহমানের ছােট ছেলে। ১৯৭১ সালের ১২ই ডিসেম্বর ফরিদপুর জেলার অন্তর্গত কানাইপুর, করিমপুর ব্রীজের পাশে পাক-বাহিনীর সম্মুখ যুদ্ধে তিনি নিহত হন। তার নামেই ৭নং শহীদ ওহাবপুর ইউনিয়ন পরিষদ গঠিত হয়।
পুরস্কার ও সম্মাননা
স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
এছাড়া তার নামেই রাজবাড়ী সদর উপজেলার ৭নং শহীদ ওহাবপুর ইউনিয়ন পরিষদের নামকরণ করা হয়।
পিটার ম্যাকালিস্টার
পিটার আলেকজান্ডার ম্যাকালিস্টার (Peter McAlister; জন্ম: ১১ জুলাই, ১৮৬৯ - মৃত্যু: ১০ মে, ১৯৩৮) ভিক্টোরিয়ার উইলিয়ামসটাউন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০৪ থেকে ১৯০৯ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন পিটার ম্যাকালিস্টার। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
১৮৯৮-৯৯ মৌসুম থেকে ১৯১০-১১ মৌসুম পর্যন্ত পিটার ম্যাকালিস্টারের প্রথম-শ্রেণীর খেলোয়াড়ী জীবন চলমান ছিল। শেফিল্ড শিল্ডের খেলায় ৩২ গড়ে ২৩৯৮ রান তুলেন। ১৮৯৮-৯৯ মৌসুমে ভিক্টোরিয়ার সদস্যরূপে সফররত নিউজিল্যান্ডীয় একাদশের বিপক্ষে ব্যক্তিগত সেরা ২২৪ রান সংগ্রহ করেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন পিটার ম্যাকালিস্টার। ২৬ ফেব্রুয়ারি, ১৯০৪ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ জুলাই, ১৯০৯ তারিখে লিডসে একই দলের বিপক্ষে সর্বশেষ টেস্টে অংশ নেন তিনি।
দীর্ঘদেহের অধিকারী পিটার ম্যাকালিস্টার অস্ট্রেলিয়ার পক্ষে আটটি টেস্টে অংশগ্রহণ করেছিলেন। তবে, মাঠে তিনি তেমন কোন প্রভাব বিস্তার করতে পারেননি। অংশগ্রহণ টেস্টগুলোর ছয়টি ১৯০৩-০৪ ও ১৯০৭-০৮ মৌসুমে ইংল্যান্ডের বিপক্ষে খেলেছিলেন।
১৯০৯ সালে অস্ট্রেলিয়া দল ইংল্যান্ড গমন করে। সফরের পূর্বে তাকে অগণতান্ত্রিক পন্থায় দলের সহঃঅধিনায়ক ও কোষাধ্যক্ষ হিসেবে মনোনয়ন দেয়া হয়। ফলশ্রুতিতে অস্ট্রেলিয়ার আন্তর্জাতিক ক্রিকেট কন্ট্রোল বোর্ডের সাথে খেলোয়াড়দের মতবিরোধ ঘটে। খেলোয়াড়দের মনোনীত ব্যবস্থাপক ফ্রাঙ্ক লেভার তাকে সাথে নিতে অস্বীকৃতি জ্ঞাপন করলেও তিনি জোরপূর্বক এ সফরে যান। এরফলে বিগ সিক্সের মন্ত্রণা, দক্ষিণ অস্ট্রেলীয় ক্রিকেট সংস্থার সমর্থন ও মেলবোর্ন ক্রিকেট ক্লাবের কয়েকজনের অসন্তুষ্ট সদস্যদের প্রভাবে ১৯১২ সালের ত্রি-দেশীয় প্রতিযোগিতায় বিরূপ প্রভাব পড়ে।
বিতর্কিত ভূমিকা
১৯০৯ সাল থেকে তার আচরণের পরিবর্তন লক্ষ্য করা যায়। ১৯১২ সালে ক্লেম হিলের সাথে বাদানুবাদের ফলে সুনাম ক্ষুণ্ন হয় তার। দল নির্বাচকমণ্ডলীর সভাপতি হিসেবে মনোনীত হন ও তাৎক্ষণিকভাবে অধিনায়ক মন্টি নোবেলের সহযোগী হিসেবে দলকে নিয়ে ইংল্যান্ডের পথে পাড়ি জমান। এ সিদ্ধান্তটি ৬-৫ ভোটে গৃহীত হয়েছিল। এ সফরটি মোটেই স্বার্থকরূপ লাভ করেনি। উইজডেন কৌশলগতভাবে মন্তব্য করে যে, ৪০ বছর বয়সী হিসেবে দশ বছর পূর্বেই তার ইংল্যান্ড যাবার দরকার ছিল। এ সফরে ২৯ গড়ে ৮১৬ রান তুলেন। ব্যক্তিগত সেরা করেন ৭৫ রান।
অবসর
ফেব্রুয়ারি, ১৯১২ সালে নির্বাচকমণ্ডলীর সভা অনুষ্ঠিত হয়। এ পর্যায়ে ক্লেম হিল ম্যাকালিস্টারের নাকে ঘুষি মারেন ও ২০ মিনিট ধরে ধ্স্তাধস্তি চলে। এরপর থেকে ক্রিকেট খেলার সাথে ম্যাকালিস্টারের সম্পর্ক চ্যূতি ঘটে।
১০ মে, ১৯৩৮ তারিখে ভিক্টোরিয়ার রিচমন্ড এলাকায় ৬৮ বছর বয়সে পিটার ম্যাকালিস্টারের দেহাবসান ঘটে।
এলজি মোবাইল বিশ্বকাপ
thumb|right|300px|বিশ্বকাপের ইন্দোনেশীয় অংশের লোগো। এলজি মোবাইল বিশ্বকাপ, এলজি ইলেকট্রনিকসের আয়োজনে, ১৪ জানুয়ারি, ২০১০-এ অনুষ্ঠিত একটি আন্তর্জাতিক প্রতিযোগিতা। এই প্রতিযোগিতায় প্রতিযোগীরা মোবাইলে বার্তা আদান-প্রদাণে তাদের গতি ও নির্ভুলতার উপর ভিত্তি করে অংশগ্রহণ করেন। এটি নিউ ইয়র্ক শহরের গথাম হল-এ অনুষ্ঠিত হয়। সর্বমোট ১৩০,০০০ ডলার পুরস্কারের এই প্রতিযোগিতায় ১৩টি দল তাদের নিজ নিজ দেশের প্রতিনিধিত্ব করে।
ধরণ
প্রতি দলে দুজন সদস্য থাকে। দলের একজন প্রতিযোগী কিউডব্লিউইআরটিওয়াই কিবোর্ড (QWERTY) ব্যবহার করে প্রতিদ্বন্দ্বিতা করেন এবং অপর সদস্য সাংখ্যিক কি-প্যাড ব্যবহার করেন। ২০১০ সালের প্রতিযোগিতায় ১৩টি দল অংশগ্রহণ করে: আর্জেন্টিনা, অস্ট্রেলিয়া, ব্রাজিল, কানাডা, ইন্দোনেশিয়া, মেক্সিকো, নিউজিল্যান্ড, পর্তুগাল, রাশিয়া, দক্ষিণ আফ্রিকা, দক্ষিণ কোরিয়া, স্পেন এবং মার্কিন যুক্তরাষ্ট্র।
এর পূর্বে এলজি যুক্তরাষ্ট্র এবং দক্ষিণ কোরিয়ার মত দেশে পৃথকভাবে টেক্সটিং প্রতিযোগিতার আয়োজন করে। যুক্তরাষ্ট্রে প্রতিযোগিতাটি অনুষ্ঠিত হয় ২০০৭, ২০০৮ এবং ২০০৯ সালে। দক্ষিণ কোরিয়ায় প্রতিযোগিতা হয় ২০০৮ এবং ২০০৯ সালে। যদিও ২০১০ সালেই প্রথমবারের মত দেশগুলো একে অপরের বিপক্ষে প্রতিদ্বন্দ্বিতা করে।
বাছাই
দলগুলো আঞ্চলিক বাছাইপর্বে অংশগ্রহণ করার যোগ্যতা অর্জন করে। ৬০ লাখের অধিক মানুষ প্রতিযোগিতায় অংশ নেয়ার জন্য নিবন্ধন করেন। প্রতিটি দল ৫টি পৃথক ইভেন্টে অংশ নেয়: "ব্রেক দ্যা ওয়াল", "মনস্টার পপিং", "মুভিং পিলার", "রানিং রিলে" এবং "রেসিং রিপ্লে"। মূল ভিত্তি ছিল একটি চলন্ত বাক্যকে দ্রুততার সাথে কপি করা। এই প্রক্রিয়ার সময় কোন ভুল করা অনুমোদিত ছিল না। সকল বাক্য ছিল প্রতিযোগীর স্থানীয় ভাষায়, কিন্তু প্রতিযোগিতার নিরপেক্ষতা নিশ্চিত করার জন্য সমান সংখ্যক বর্ণ ব্যবহার করা হয়। এ ছাড়াও সকল প্রতিযোগীকে এলজি এনভি৩, এলজি বিএল২০ অথবা এলজি জিডব্লিউ৫২০ ব্যবহার করতে হয়।
ফল
১৬ বছর বয়সী হা মক-মিন এবং তার দলের সদস্য ১৭ বছর বয়সী বায় ইয়ং-হো প্রতিযোগিতার প্রথম পুরস্কার লাভ করেন। মক-মিন জাতীয় চ্যাম্পিয়নশিপ জয় করেন, এবং তিনি প্রতি সেকেন্ডে গড়ে ৭.২৫ টি বর্ণ টেক্সট করতে পারতেন। তিনি মলে ছোট একটি শামিয়ানাতে বিনা মূল্যে সিনেমার টিকেট জেতার সুযোগ দেখে প্রতিযোগিতার জন্য নিবন্ধন করেন। মাধ্যমিক থেকে ঝরে পড়া ইয়ং-হো একটি নতুন গাড়ি কেনার টাকা সংগ্রহের জন্য নিবন্ধন করেন। দ্বিতীয় স্থানে থেকে প্রতিযোগিতা শেষ করেন যুক্তরাষ্ট্রের কেট মুর এবং মরগান ডিন্ডা। আর্জেন্টিনা থেকে আগত দলটি তৃতীয় স্থান লাভ করে।
প্রথম স্থানে থাকা প্রতিটি দলের জন্য ১০০,০০০ মার্কিন ডলার, দ্বিতীয় স্থানে থাকা প্রতিটি দলের জন্য ২০,০০০ মার্কিন ডলার এবং তৃতীয় স্থানে থাকা প্রতিটি দলের জন্য ১০,০০০ মার্কিন ডলার ঠিক করা হয়েছিল।
রেকর্ডসমূহ
দ্রুততম টেক্সট বার্তা পাঠানোর গিনেস বিশ্ব রেকর্ড-এর রেকর্ড কে ভাঙতে পারে তা দেখার জন্য একটি পার্শ্ব প্রতিযোগিতারও আয়োজন করা হয়। রেকর্ডটি পর্তুগালের পেদ্রো মাতিয়াস ভাঙ্গেন। তিনি ১ মিনিট ৫৯ সেকেন্ডে ২৬৪ বর্ণের টেক্সট বার্তা টাইপ করেন। সাংখ্যিক কিবোর্ডে প্রতি মিনিটে ৩০৬ বার বোতাম চেপে সবচেয়ে বেশিবার বোতাম চাপার রেকর্ড গড়ে ইন্দোনেশিয়া, অপরদিকে QWERTY কিবোর্ডে ৩৫৭ বার চেপে এ রেকর্ড গড়ে দক্ষিণ কোরিয়া।
নাকা লক্ষমায়া
নাকা লক্ষমায়া (২ ডিসেম্বর ১৯৫০ – ১৬ জানুয়ারি ২০২০) ভারতের ওড়িশার একজন রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি উড়িষ্যা বিধানসভার একজন বিধায়ক ছিলেন।
জীবনী
নাকা লক্ষমায়া ১৯৫০ সালের ২ ডিসেম্বর জন্মগ্রহণ করেছিলেন। ১৯৮০ সালে তিনি মালকানগিরি বিধানসভা কেন্দ্র থেকে উড়িষ্যা বিধানসভার বিধায়ক হিসেবে নির্বাচিত হয়েছিলেন।
নাকা লক্ষমায়া ২০২০ সালের ১৬ জানুয়ারি ৬৯ বছর বয়সে প্রয়াত হন।
জয়পুরহাট চিনি কল লিমিটেড
অবস্থান
বাংলাদেশের উত্তর-পশ্চিমাঞ্চলের রাজশাহী বিভাগের জয়পুরহাট জেলায় এই শিল্প কমপ্লেক্সটি অবস্থিত।
ইতিহাস
১৯৬০ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৬৩ সালে সমাপ্ত হয় এবং ১৯৬২-৬৩ সাল থেকে এখানে চিনি উৎপাদন শুরু হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়ত্ত্ব প্রতিষ্ঠান হিসেবে ঘোষণা করে।
অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।
সামান্য সেবা পদক
সামান্য সেবা পদক 1965 ( সাধারণ সেবা পদক 1965 ) হল ভারতীয় সশস্ত্র বাহিনীর একটি সামরিক সেবা পদক । ১৯৭৫ সালের ৮ মে প্রতিষ্ঠিত, ২৬ জানুয়ারি, ১৯৬৫ পর্যন্ত পূর্বপ্রতিক্রিয়ায় সক্রিয় সেবার জন্য সামান্য সেবা পদক প্রদান করা হয় যেখানে অন্য কোনো প্রচারণা পদক দেওয়া হয় না। স্বীকৃত অপারেশন পদক প্রদান করা হয়।
তাতসুকি সেকো
তাতসুকি সেকো (瀬古 樹, Tatsuki Seko; জন্ম: ২২ ডিসেম্বর ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাওয়াসাকি ফ্রোন্তালের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
তাতসুকি সেকো ১৯৯৭ সালের ২২শে ডিসেম্বর তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
বংশী (উপজাতি)
বংশী বাংলাদেশের একটি ক্ষুদ্রতম উপজাতি। এরা টাঙ্গাইল জেলার মহানান্দপুর এবং দন্দোনিয়া নামে পাশাপাশি দুইটি গ্রামের বসবাস করে। তারা নিজেদেরকে সূর্য-বংশী বলে থাকে।
পূর্বী তারকা
পূর্বী তারকা হল একটি পরিষেবা পদক যা ভারতীয় সামরিক কর্মীদের দেওয়া হয়েছিল যারা ১৯৭১ সালের ভারত-পাকিস্তান যুদ্ধের সময় বাংলাদেশে দায়িত্ব পালন করেছিলেন।
গ্রেগ এল. সেমেনজা
গ্রেগ লিওনার্ড সেমেনজা (জন্ম জুলাই ১, ১৯৫৬) হলো ২০১৯ সালে চিকিৎসাশাস্ত্রে নোবেল পুরস্কারজয়ীদের অন্যতম। প্রাণীর কোষ কীভাবে অক্সিজেনের প্রাপ্যতার সঙ্গে খাপ খাইয়ে নেয়, সেই রহস্য উদ্ভাবনের জন্য ২০১৯ সালে যৌথভাবে চিকিৎসা ক্ষেত্রে নোবেল পুরস্কার লাভ করেন। তিনি  তিনি জন হপকিন্স ইউনিভার্সিটি স্কুল অব মেডিসিন এর পেডিয়্যাট্রিক, র্যাডিয়েশন অনকোলজি, জৈব রসায়ন ও চিকিৎসা বিভাগের প্রফেসর। এছাড়াও তিনি ইনস্টিটিউট ফর সেল ইঞ্জিনিয়ারিংয়ে ভাস্কুলার প্রোগ্রামের পরিচালক হিসেবে দায়িত্ব পালন করছেন। ২০১৬ সালে তিনি বেসিক মেডিকেল গবেষণার জন্য লাসকার অ্যাওয়ার্ড এ ভূষিত হন।
গবেষণা
সেমেনজা তার এইচ আই এফ-১ আবিষ্কারের জন্যও পরিচিত, যেটি দূর্বল পরিবেশে ক্যান্সার কোষে অক্সিজেন পরিবহনে সহায়তা করে। তিনি ইউনিভার্সিটি অব পেনসিলভানিয়াতে পিএইচডি করা অবস্থায় বেটা থ্যালাসেমিয়া নিয়েও অধ্যয়ন করেন। যখন আশেপাশের অক্সিজেনের স্তর পরিবর্তন হয় তখন প্রাণীর কোষগুলি জিনের প্রকাশে মৌলিক পরিবর্তন হয়। জিনের প্রকাশের এই পরিবর্তনগুলি কোষ বিপাক, টিস্যুগুলির পুনরায় মডেলিং এবং এমনকি হার্টের হার এবং বায়ুচলাচল বৃদ্ধির মতো জৈবিক প্রতিক্রিয়ারও পরিবর্তন করে। ১৯৯০ এর গোড়ার দিকে গবেষণাতে গ্রেগ সেমেনজা শনাক্ত করেছিলেন এবং তারপরে ১৯৯৫ সালে এটিকে অক্সিজেন-নির্ভর প্রতিক্রিয়াগুলি নিয়ন্ত্রণ করে এমন প্রতিলিপি ফ্যাক্টর শোধিত ও ক্লোন করা হয়েছিল। তিনি হাইপোক্সিয়া ইনডুসিবল ফ্যাক্টরের জন্য এই ফ্যাক্টর HIF (Hypoxia Inducible Factor) নামকরণ করেছিলেন এবং দেখিয়েছেন যে এটি দুটি উপাদান নিয়ে গঠিত : একটি নতুন এবং অক্সিজেন-সংবেদন শীল মাতৃতা, HIF-1α এবং দ্বিতীয়, পূর্বে চিহ্নিত এবং গঠনমূলকভাবে প্রকাশিত এবং অক্সিজেন বিহীন -নিয়ন্ত্রিত প্রোটিন ARNT হিসাবে পরিচিত।
পিথিয়াস
thumb|300px|মার্সেই'এর প্যালে দে লা বুরস প্রাসাদের গায়ে পিথিয়াসের মূর্তি। শিল্পী - [[আউগুস্ত ওত্যাঁ (১৮১১ - ১৮৯০)]] পিথিয়াস বা মাসালিয়ার পিথিয়াস (প্রাচীন গ্রিক - Πυθέας; পিথেয়াস; লাতিন - Pytheas Massiliensis; পিথেয়াস মাসালিয়েনসিস; জন্ম - আনুমানিক ৩৮০ খ্রিস্টপূর্বাব্দ, মৃত্যু - আনুমানিক ৩১০ খ্রিস্টপূর্বাব্দ) ছিলেন খ্রিস্টপূর্ব চতুর্থ শতাব্দীর একজন গ্রিক ব্যবসায়ী, ভৌগোলিক, সমুদ্র অভিযাত্রী ও প্রাচীন যুগের একজন বড় ভৌগোলিক আবিষ্কারক। সেযুগের এক গ্রিক উপনিবেশ মাসালিয়ায় (আজকের ফ্রান্সের মার্সেই শহর) তিনি জন্মগ্রহণ করেন।
তাঁর সমকালীন যুগেই একদিকে আলেকজান্ডার যখন পূর্বদিকে ইউরোপের জানা জগতের পরিধি ক্রমাগত বাড়িয়ে চলেছিলেন, পিথিয়াস সেই সময় (৩২৫ খ্রিস্টপূর্বাব্দ) অভিযান চালিয়েছিলেন উত্তরপশ্চিম ইউরোপ অভিমুখে। তাঁর সেই যাত্রার বিবরণ তিনি লিপিবদ্ধ করেন একটি গ্রন্থে। গ্রন্থটির নাম ছিল যতদূর সম্ভব মহাসমুদ্র বিষয়ক (Περὶ τοῦ ᾿Ωκεανοῦ Perì toũ Okeanoũ বা পেরি তোউ ওকেয়ানোউ)। প্রাচীন যুগে গ্রন্থটি যথেষ্ট পরিচিত হলেও মূল গ্রন্থটি আমাদের হাতে এসে পৌঁছয়নি। তবে পরবর্তী বিভিন্ন লেখকের লেখায় (স্ট্রাবো, প্লিনি, এরাতোস্থেনেস, প্রভৃতি]] তার বিভিন্ন অংশের যে উল্লেখ আমরা পাই, তার থেকে আমরা এখনও তার কিছু অংশ সম্পর্কে জানতে পারি।
জীবন
পিথিয়াসের ব্যক্তিগত জীবন সম্বন্ধে আমাদের জানার পরিমাণ খুবই কম। শুধু এটুকু জানা যায় যে, তিনি ফোকাইয়ার (প্রাচীন গ্রিক - Φώκαια) গ্রিকদের উপনিবেশ মাসালিয়ায় (বর্তমান ফ্রান্সের মার্সেই) জন্মগ্রহণ করেন ও ব্যক্তিজীবনে তিনি ছিলেন একজন ব্যবসায়ী। এমনকি তিনি উত্তরে একবার না একাধিকবার অভিযান চালিয়েছিলেন - সে সম্বন্ধেও আমাদের কিছু জানা নেই। অভিযান পরবর্তী তাঁর জীবন সম্বন্ধেও আমরা অন্ধকারে। তবে এটুকু পরিষ্কার যে তিনি তাঁর উত্তরের অভিযান ৩২০ খ্রিস্টপূর্বাব্দের মধ্যেই সম্পন্ন করেছিলেন। অন্যদিকে তিনি ছিলেন সেইসব প্রথম গ্রিক অভিযাত্রীদের একজন, যাঁরা জিব্রাল্টার প্রণালী অতিক্রম করেন। সেইসময় এই প্রণালী কার্থেজীয়দের প্রভাবযুক্ত অঞ্চল ছিল। কার্থেজীয়রা উত্তর আফ্রিকার উপকূল অঞ্চলে তাদের উপনিবেশ রক্ষার্থে কাউকে উত্তর থেকে এই প্রণালী অতিক্রম করতে দিত না। এরফলে এই অঞ্চলে টিন'এর খনি থেকে ইউরোপে টিন (ব্রোঞ্জ তৈরির প্রধান উপাদান) রপ্তানীর বাণিজ্যের উপর তাদের পুরো কর্তৃত্ব বজায় ছিল। যতদূর সম্ভব ৩২৫ খ্রিস্টপূর্বাব্দের কোনও এক রাত্রিতে তিনি গোপনে এই প্রণালী অতিক্রম করেন। এছাড়া তাঁর লেখাতেই প্রথম ইবেরীয় উপদ্বীপ হিস্পানিয়া (Hispania) হিসেবে উল্লিখিত হয়। এটি যে আদতে একটি উপদ্বীপ, তাও তিনি উল্লেখ করেন বলে জানা যায়।
অভিযান
পিথিয়াস তাঁর অভিযানে যেসব জায়গায় পা রাখেন তার মধ্যে উল্লেখযোগ্য হল গাদেস (কাদিথ, স্পেন) গল (ফ্রান্স), মঁ সাঁ-মিশেল দ্বীপ (টিন ব্যবসার সেযুগের এক অন্যতম কেন্দ্র), বেলেরিয়াম (কর্নওয়াল), ব্রিটানিয়া (গ্রেট ব্রিটেন), ওরকনি দ্বীপপুঞ্জ, শেটল্যান্ড দ্বীপপুঞ্জ এবং বহুদূরের একটি দেশ (উত্তর ব্রিটেন থেকে ৬ দিনের নৌ-দূরত্ব) যাকে তিনি বর্ণনা করেছে থুলে নামে। যতদূর সম্ভব এই দেশটি আজকের আইসল্যান্ড বা নরওয়ে। তবে আইসল্যান্ড হবার সম্ভাবনাই বেশি, কারণ তিনি এখানে একটি আলো উদ্গীরনকারী ঝর্ণার উল্লেখ করেছেন, যেটি সম্ভবত কোনও আগ্নেয়গিরি। এরপরেও তিনি আরও উত্তর অভিমুখে তাঁর যাত্রা বজায় রাখেন ও শেষপর্যন্ত উত্তর মেরুবৃত্তে উপনীত হন। এরপরে বড় বড় হিমশৈলের কারণে তাঁর পক্ষে আরও উত্তরে অগ্রসর হওয়া সম্ভব হয়নি। অর্থাৎ, বাণিজ্যিক উদ্দেশ্যেই তাঁর যাত্রা শুরু হলেও সাঁ-মিশেলের পর তিনি যে আরও অগ্রসর হয়েছিলেন, সেখানে কোনও ব্যবসায়িক উদ্দেশ্য ছিল না। শুধুমাত্র অভিযানের নেশাতেই তিনি এই যাত্রা করেছিলেন। অর্থাৎ, তিনি তাঁর যাত্রাপথে মোট ৭০০০ - ৭৫০০ কিলোমিটার পথ অতিক্রম করেন; সেই হিসেবে তাঁর অভিযান ক্রিস্টোফার কলম্বাসের সঙ্গে তুলনীয় ছিল বলা যেতে পারে।
ফেরবার পথে তিনি আজকের ডেনমার্কের উপকূল ধরে অগ্রসর হন, দ্বিতীয়বারের জন্য ব্রিটেনে পদার্পণ করেন ও শেষে সুস্থ শরীরে মাসালিয়ায় প্রত্যাবর্তন করেন। তাঁর এই বাণিজ্যযাত্রায় যে লাভ হয়, তার থেকে ফিরে এসে তিনি যথেষ্ট সচ্ছল জীবনযাপন করতে সক্ষম হন ও তাঁর ভ্রমণ অভিজ্ঞতা লিপিবদ্ধ করায় মনোনিবেশ করেন। এরই ফলশ্রুতি তাঁর বহু উল্লিখিত সেই বই "মহাসমুদ্র বিষয়ক" (Περί τοῦ Ὠκεανοῦ)। গ্রন্থটি প্রাচীন যুগে বহুদিন পর্যন্ত নৌযাত্রার ক্ষেত্রে একধরনের পেরিপ্লাস বা নৌ যাত্রা সংক্রান্ত লগবুক-এর মর্যাদা অর্জন করেছিল। সেই হিসেবে একে আজকের নটিকাল রুটার বা নৌপথের প্রাথমিক ভৌগোলিক তথ্যসংকলন-এর পূর্বসূরী হিসেবে বর্ণনা করা যেতেই পারে।
কৃতিত্ব
পিথিয়াস ছিলেন প্রাচীন যুগের সাপেক্ষে এক যথেষ্ট বিজ্ঞানমনষ্ক নাবিক। তিনি হিসেব কষে উত্তর মেরুর অবস্থান নির্দিষ্ট করেছিলেন (ধ্রুবতারার অবস্থানের সাথে যে তা পুরোপুরি মেলে না তাও উল্লেখ করেছিলেন), তাঁর নিজের শহর মাসালিয়ার অক্ষাংশ প্রায় নির্ভুলভাবে কষে বার করেছিলেন (তাঁর হিসেবে ৪৩°১৭' উত্তরের জায়গায় এসেছিল ৪৩°৩' উত্তর); তাঁর অভিযানে তিনি সূর্যের অবস্থান নিয়ে যে পর্যবেক্ষণ লিপিবদ্ধ করেন, তা থেকে পরবর্তী ভূগোলবিদদের পক্ষে সমান্তরাল অক্ষরেখার ধারণা গড়ে তোলার কাজে সুবিধা হয়; মধ্যরাতের সূর্যের প্রথম লিপিবদ্ধ পর্যবেক্ষণও তাঁরই কৃতিত্ব ; মেরুজ্যোতি এবং চাঁদের কলার সাথে যে জোয়ার ভাঁটার যোগ আছে, তাও তাঁর পর্যবেক্ষণে উঠে আসে।
ঘণ্টা ঘর, মুলতান
ইতিহাস
১৮৮৪ খ্রিষ্টাব্দে ভারতের ব্রিটিশ রাজের আমলে মুলতানের ঘণ্টা ঘর নির্মিত হয়। ১৮৮৩ খ্রিষ্টাব্দে পৌর আইন পাস করার পর ব্রিটিশদের শহর পরিচালনার জন্য একটি ভবনের প্রয়োজন হয়। সেই জন্য ১৮৮৪ খ্রিষ্টাব্দের ১২ ফেব্রুয়ারি মুলতানের ঘণ্টা ঘর নির্মাণ শুরু হয়। চার বছর পর ভবনটির নির্মাণ কাজ সম্পন্ন হয়। এটি আহমেদ খান সাদোজাইয়ের হাবেলির ধ্বংসাবশেষের ওপর নির্মাণ করা হয়, যা মুলতান দখলের সময় সম্পূর্ণরূপে ধ্বংস হয়ে গিয়েছিল। ভারতের তৎকালীন ভাইসরয় ১ম মার্কাস অব রিপনের নাম অনুসারে হল ও ভবনের নামকরণ করা হয় "রিপন হল ও রিপন ভবন"। প্রাক্তন ভাইসরয় (১৮৭২ - ১৮৭৬) প্রথম আর্ল অব নর্থব্রুকের ঘড়ি টাওয়ারের নাম দেওয়া হয় "নর্থব্রুক টাওয়ার"। ১৮৮৮ খ্রিষ্টাব্দে ভবনটির নির্মাণ কাজ শেষ হয় এবং পৌর কর্তৃপক্ষের দপ্তর নতুন ভবনে স্থানান্তর করা হয়। ১৯৪৭ খ্রিষ্টাব্দে ভারত ভাগ ও পাকিস্তানের স্বাধীনতার পর হলটিকে "জিন্নাহ হল" নামে পুনর্নামকরণ করা হয়। তখন এটিকে দাপ্তরিক বৈঠক, সাংস্কৃতিক অনুষ্ঠানের আয়োজন করা হতো এবং এসব অনুষ্ঠানে জনসাধারণ প্রবেশাধিকার লাভ করে। সময়ের সাথে দাপ্তরিক কলেবর বৃদ্ধি পাওয়ায় কার্যালয়ের স্থান সংকুলানে সমস্যা দেখা দেয় এবং সেই সাথে ছোট মিলনায়তনে অধিক মানুষের সমাগমে সমস্যা দেখা দেওয়ায় ভবন থেকে দপ্তর অন্যত্র স্থানান্তরিত করা হয়। বর্তমানে এই ভবনটিকে জাদুঘরে রূপান্তরের পরিকল্পনা করা হচ্ছে। 200px|থাম্ব
ঘণ্টা ঘরের ঘড়ি
২০১১ খ্রিষ্টাব্দের ২৭ অক্টোবর ঘণ্টা ঘরের তিনটি ঘড়িকে মেরামত করা হয় এবং পাকিস্তান সময়ে (গ্রিনিচ মান সময়+০৫:০০) স্থির করা হয়। ঘড়ি নির্মাতা প্রতিষ্ঠান র‍্যাডো কর্তৃক ঘড়ি তিনটি প্রতিস্থাপন করা হয়। ঘড়ির মূল ডায়াল অপরিবর্তিত রেখে যন্ত্রপাতি ও ঘড়ির কাঁটা বদলানো হয়। সূর্যালোকের শক্তি দ্বারা ঘড়িটি সচল থাকে। এর পূর্বে ১৯৮৫ খ্রিষ্টাব্দ পর্যন্ত ঘড়িটি সচল ছিল।
মুলতান জাদুঘর
মুলতান ঘণ্টা ঘরকে নগর কর্তৃপক্ষ জাদুঘরে রূপান্তরিত করার প্রচেষ্টা করছে, যা মুলতান জাদুঘর নামে পরিচিত। এই কাজে ইতোমধ্যে তহবিল বরাদ্দ করা হয়েছে এবং সেই অনুযায়ী কাজ শুরু করা হয়েছে। মুলতান ভিত্তিক প্রতিষ্ঠান আইডিয়াফিস্ট জাদুঘরের ত্রিমাত্রিক মডেল নির্মাণ করছে। সেই ত্রিমাত্রিক মডেল অনুসারে ভবিষ্যতের জাদুঘরটির উন্নয়ন কাজ চালানোর পরিকল্পনা রয়েছে। ত্রিমাত্রিক মডেলের কাজ বর্তমানে নির্মাণাধীন।
সেলিন বাকেন্স
সেলিন বাকেন্স (জন্ম এমিলে মার্গারেট সেলিন বাকেন্স; আগস্ট ৯, ১৯৯৬) একজন বেলজিয়ান অভিনেত্রী। শিশুশিল্পী হিসেবে চলচ্চিত্রে অভিনয়ের মাধ্যমে তিনি খ্যাতি লাভ করেন।
বাকেন্স স্টিভেন স্পিলবার্গের ওয়ার হর্স (২০১১) চলচ্চিত্রে এমিলি চরিত্রে অভিনয়ের মাধ্যমে অভিনয়ে অভিষেক ঘটান। যে চরিত্র তিনি মাত্র মাত্র দুবারের অডিশনের মধ্য দিয়েই জিতেছেন। এই চলচ্চিত্রে বাকেন্স একজন ফরাসী তরুণীর চরিত্রে অভিনয় করেন, যুদ্ধে যার মা-বাবা হারানোর পর সে তার দাদুর সাথে বাস করে।
প্রাথমিক জীবন
এমিলে মার্গারেট সেলিন বাকেন্স আগস্ট ৯, ১৯৯৬ সালে বেলজিয়ামের রাজধানী ব্রাসেলসে জন্মগ্রহণ করেন।
শিক্ষা
বাকেন্স থমাস’স লন্ডন ডে স্কুল্স এবং গডঅলফিন অ্যান্ড ল্যাটিমারে উপস্থিতির পর বর্তমানে তিনি বিশ্ববিদ্যালয়ে অধ্যয়ন করছেন।
আলোকাপেরণ
আলোকবিজ্ঞানের আলোচনায় আলোকাপেরণ বা সংক্ষেপে অপেরণ বলতে কোনও পরকলার (লেন্স) ভেতর দিয়ে প্রতিসরণ বা দর্পণে প্রতিফলনের কারণে কোনও প্রতিবিম্বের বিকৃতি ঘটাকে নির্দেশ করা হয়।
বিভিন্ন ধরনের আলোকাপেরণ হতে পারে, যেমন গোলকাপেরণ, পুচ্ছাপেরণ, বিষমদৃষ্টি, বর্ণাপেরণ, বিকেন্দ্রীভবন, মোচড় অপেরণ ও ইয়োজেফ পেৎজভাল ক্ষেত্র বক্রতা। গোলকীয় পৃষ্ঠতলবিশিষ্ট পরকলা বা দর্পণ পরিসীমাস্থ আলোকরশ্মিসমূহ এবং অক্ষাঞ্চলীয় রশ্মিসমূহকে একই বিন্দুতে অভিসৃত বা কেন্দ্রীভূত করতে ব্যর্থ হলে গোলকীয় অপেরণ বা গোলকাপেরণ সৃষ্টি হয়। দর্পণের ক্ষেত্রে গোলকীয় দর্পণের পরিবর্তে অধিবৃত্তীয় দর্পণ ব্যবহার করে এবং পরকলার ক্ষেত্রে পরকলার উপরে মধ্যচ্ছদা স্থাপন করে পরকলায় প্রবেশকারী আলোকরশ্মিগুলির গতিপথ নিয়ন্ত্রণ করে সেগুলিকে পরকলার অক্ষের কাছ দিয়ে যেতে বাধ্য করে গোলকাপেরণ ত্রুটি হ্রাস করা যায়। যখন কোনও পরকলা বা দর্পণ কোনও অক্ষ-বহির্ভূত বস্তু থেকে আগত আপতিত রশ্মিসমূহ থেকে সামান্য অক্ষ-বহির্ভূত ঘোলাটে লেজ বা পুচ্ছবিশিষ্ট প্রতিবিম্বের সৃষ্টি করে, তখন সেটিকে পুচ্ছাপেরণ (কোমা) বলে। যখন কোনও পরকলা বা দর্পণের ভিন্ন ভিন্ন ব্যাসে ভিন্ন ভিন্ন অভিসৃতি দৈর্ঘ্য থাকে, এবং সেটি অক্ষ-বহির্ভূত রশ্মিগুলিকে একটি বিন্দুর পরিবর্তে দুইটি ভিন্ন রেখায় অভিসৃত করে, তখন সে ব্যাপারটিকে বিষমদৃষ্টি বলে। কোনও পরকলা যে উপাদান দিয়ে নির্মিত, সেটি যদি ভিন্ন ভিন্ন তরঙ্গদৈর্ঘ্যের আলোকরশ্মির জন্য ভিন্ন ভিন্ন প্রতিসরাঙ্কের অধিকারী হয়, তাহলে সেটি সাদা আলো থেকে সৃষ্ট প্রতিবিম্বের প্রান্তসীমায় বর্ণিল ঝালরের সৃষ্টি করে, এবং এ ব্যাপারটিকে বর্ণাপেরণ বলা হয়; দর্পণের ক্ষেত্রে বর্ণাপেরণ দৃষ্ট হয় না। অবার্ণ পরকলা ব্যবহার এই ত্রুটিটি দূর করা হয়। যখন কোনও প্রতিবিম্ব আলোকসংবেদী পৃষ্ঠতলের উপরে অবস্থিত কোনও কেন্দ্রবিন্দুতে অভিসৃত না হয়ে আলোক অক্ষের উপরে পর্দা থেকে দূরের কোনও বিন্দুতে কেন্দ্রীভূত বা অভিসৃত হয়, তখন আলোকসংবেদী পৃষ্ঠতলে এক ধরনের ঝাপসা প্রতিবিম্বের সৃষ্টি হয়, একে বিকেন্দ্রীভবন বা ব্যভিসৃতি বলে। যখন কোনও পরকলা বা দর্পণের সৃষ্ট প্রতিবিম্বে অনুভূমিক বা উল্লম্ব সরলরেখাগুলি বেঁকে বা মুচড়ে যায় (পিপার মতো বাইরের দিকে, বসার গদির মতো ভেতরের দিকে কিংবা গোঁফের মতো ঢেউ খেলানো আকারে), তখন সে ব্যাপারটিকে মোচড় অপেরণ বলে। ইয়োজেফ পেৎজভাল ক্ষেত্র বক্রতা একটি বিশেষ ধরনের আলোকাপেরণ যাতে আলোক অক্ষের সাথে লম্বভাবে অবস্থিত একটি সমতল পদার্থকে একটি সমতল প্রতিবিম্ব তলে সঠিকভাবে কেন্দ্রীভূত করা সম্ভব হয় না।
পরিভাষা
• অক্ষ, আলোক অক্ষ - Optical axis
• অক্ষ-বহির্ভূত - off-axis
• অবার্ণ পরকলা - achromatic lens
• অভিসৃত করা, কেন্দ্রীভূত করা - focus
• অভিসৃতি দৈর্ঘ্য - focal length
• আপতিত রশ্মি - Incident ray
• আলোকরশ্মি - Ray of light
• আলোকসংবেদী পৃষ্ঠতল - light-detecting surface
• আলোকাপেরণ, আলোকীয় অপেরণ - Optical aberration
• ইয়োজেফ পেৎজভাল ক্ষেত্র বক্রতা - Jozeph Petzval Field Curvature
• গোলকাপেরণ - Spherical aberration
• গোলকীয় পৃষ্ঠতল - spherical surface
• তরঙ্গদৈর্ঘ্য - wavelength
• পরকলা - Lens
• পরিসীমাস্থ আলোকরশ্মি - peripheral ray
• প্রতিফলন - Reflection
• প্রতিবিম্ব - Image
• প্রতিবিম্ব তল - image plane
• প্রতিসরণ - Refraction
• বর্ণাপেরণ - Chromatic aberration
• বিকৃতি - distortion
• বিকেন্দ্রীভবন, ব্যভিসৃতি - defocus
• বিষমদৃষ্টি - astigmatism
• মোচড় অপেরণ - Distortion aberration
জেন্টু কোড
জেন্টু কোড (এ কোড অফ জেন্টু লজ়  বা অর্ডিনেশনস অফ দ্য  পন্ডিতস্  নামেও পরিচিত) হল একটি আইন সংকলন যা ব্রাহ্মণ পণ্ডিতদের দ্বারা সংস্কৃত ( নাম ছিল) থেকে   ফারসি ভাষায় অনুবাদ করা হয়েছিল ; এবং তারপরে ফারসি থেকে ইংরেজি ভাষায় ইস্ট ইন্ডিয়া কোম্পানিতে কর্মরত একজন ব্রিটিশ ব্যাকরণবিদ নাথানিয়েল ব্রাসি হালেদ অনুবাদ করেন।   ওয়ারেন হেস্টিংসের নির্দেশে পণ্ডিতরা বিবাদার্ণবসেতু নামে হিন্দু আইনের একটি সংকলন তৈরি করেন, যা ২১ টি ধারায় (তরঙ্গ)বিভক্ত । ওয়ারেন হেস্টিংস অনুবাদটিতে অর্থসাহায্য এবং উৎসাহিত করেন যেহেতু এটি ছিল ভারতীয়দের উপর ঔপনিবেশিক নিয়ন্ত্রণ বাড়ানোর একটি পদ্ধতি । ভারতীয় উপমহাদেশের বিভিন্ন অঞ্চলের সংস্কৃতি এবং স্থানীয় আইন সম্পর্কে জানতে এটির ইংরেজিতে অনূদিত হয়েছিল। এটি লন্ডনে ইস্ট ইন্ডিয়া কোম্পানির দ্বারা ব্যক্তিগতভাবে মুদ্রিত হয়েছিল এ কোড অফ জেন্টু লজ় শিরোনামে বা অর্ডিনেশনস্‌ অফ দ্য পন্ডিতস্‌ । এর মুদ্রিত সংস্করণ বিক্রি করা হয়নি, কিন্তু কোম্পানি সেগুলি বিতরণ করেছিল। ১৭৭৭ সালে একটি পাইরেটেড (এবং কম বিলাসবহুল) সংস্করণ ছাপা হয়েছিল; এবং ১৭৮১ খ্রিস্টাব্দে দ্বিতীয় সংস্করণ প্রকাশিত হয়েছিল। ফরাসি এবং জার্মান ভাষায় অনূদিত সংস্করণ ১৭৭৮ সালে প্রকাশিত হয়েছিল। এটি মূলত উত্তরাধিকারের হিন্দু আইন সম্পর্কিত (মনু সংহিতা) বই। হিন্দু ও মুসলিমদের নাগরিক আইন বোঝার জন্য পণ্ডিত এবং মৌলবিরা বিচারকদের সাথে যুক্ত ছিলেন।
পুলিশ
thumb|[[থাইল্যান্ড|থাইল্যান্ডের সুরিন-এ থাই ট্রাফিক পুলিশ]]
আইন প্রয়োগকারী কার্যকলাপ পুলিশি একটি অংশ মাত্র। পুলিশি বিভিন্ন পরিস্থিতিতে কার্যকলাপ একটি শ্রেণীবিন্যাস অন্তর্ভুক্ত করে, কিন্তু উদীয়মান বেশি আদেশ সংরক্ষণের সঙ্গে উদ্বিগ্ন। ১৮ দশকের শেষ দিকে এবং ১৯ শতাব্দীর প্রথম দিকের কিছু সমাজে, এইসব উন্নত শ্রেণীর মধ্যে শৃঙ্খলা বজায় রাখার পরিপ্রেক্ষিতে এবং ব্যক্তিগত সম্পত্তি সুরক্ষা ব্যবহার করা হত। বিশ্বের কিছু অংশের পুলিশ দুর্নীতি থেকে ভুগতে হতে পারে।
পুলিশ বাহিনী মধ্যে কনস্টবলবাহিনী, ফৌজি - পুলিশ বাহিনী, পুলিশ বিভাগ, পুলিশ সার্ভিস, অপরাধ নিয়ন্ত্রণ, নিরাপত্তামূলক সেবা, আইন প্রয়োগকারী সংস্থা, সুশীল পাহারাদার বা পৌর প্রহরীদের জন্য অন্য নাম। পুলিশ অফিসার সদস্য হতে, অশ্বারোহী সৈনিক, শেরিফ, কনস্টবল, অশ্বারোহী সৈন্যদল, শান্তি কর্মকর্তা বা পৌর / নাগরিক রক্ষিবাহিনী হিসাবে অভিহিত করা হয়। সোভিয়েত যুগে পূর্ব ইউরোপ-এ পুলিশ ছিল (বা কিছু ক্ষেত্রে, বেলারুশ-এ) নামে মিলিটসিয়া পরিচিত ছিল। আইরিশ পুলিশদের বলা হয় গার্ডা সিওচানা ("শান্তির অভিভাবক"); একজন পুলিশ অফিসারকে শুধু গার্ডা বলা হয়। যেমন অপভাষা শর্ত অসংখ্য কারণে পুলিশ ব্যক্তিদের সঙ্গে জনসাধারণের অনেক সময়ই সংঘাত হয়ে থাকে। অনেক পুলিশ কর্মকর্তাদের জন্য অপভাষা পদ আছে কয়েক দশক বা শতক শব্দতত্ত্ব পুরোনো।
বাংলাদেশ
বিশ্বের অন্যান্য দেশের মতো বাংলাদেশেও পুলিশ অভ্যন্তরীণ নিরাপত্তা বাহিনী (বাংলাদেশ পুলিশ), সংস্থাটি বাংলাদেশ স্বরাষ্ট্র মন্ত্রণালয়ের অধীনে পরিচালিত হয়। এর প্রধান হিসেবে দায়িত্ব পালন করেন পুলিশ কমিশনার। বাংলাদেশের পুলিশ বাহিনী স্বাধীনতাযুদ্ধের আগেও বর্তমান ছিল এবং স্বাধীনতাযুদ্ধে এই পুলিশ বাহিনীর বিশেষ অবদান ছিল। স্বাধীন বাংলাদেশের পুলিশ বাহিনীর প্রধান কার্যালয় ঢাকাস্থ রাজারবাগ পুলিশ লাইন্স-এ অবস্থিত। পুলিশ আলাদা বাহিনী হওয়াসত্ত্বেও তাদের বেশ কিছু সদস্য র‍্যাব নামক আরেকটি নিরাপত্তা বাহিনীতেও কাজ করে থাকে। স্বাধীনতা-উত্তর বাংলাদেশ পুলিশের পোশাক ছিল নীল রঙের, কিন্তু পরবর্তিতে তা বর্তমান (২০১২) রঙের পোষাকে বদলে নেয়া হয়। ১৯৭১ সালের মহান স্বাধিনতা যুদ্ধে এই বাহিনীর অনেক অবদান রয়েছে।
নূরেজ্জামান ভুঁইয়া
নূরেজ্জামান ভুঁইয়া (১ জানুয়ারি ১৯০২ - ১৩ নভেম্বর ১৯৬৯) ছিলেন পূর্ব পাকিস্তানের একজন রাজনীতিবিদ, ব্রিটিশ বিরোধী আন্দোলনের সৈনিক ও শিক্ষক। নিজ উপজেলায় শিক্ষা প্রতিষ্ঠানের উন্নয়নে তার ব্যাপক অবদান রয়েছে। তার উদ্যোগে বর্তমান ফরিদগঞ্জ উপজেলার কয়েকটি স্বনামধন্য শিক্ষা প্রতিষ্ঠান তৎকালীন সময়ে স্থাপিত হয়।
প্রারম্ভিক জীবন
নূরেজ্জামান ভুঁইয়া বেঙ্গল প্রেসিডেন্সির বর্তমান বাংলাদেশের চট্টগ্রাম বিভাগের চাঁদপুর জেলার ফরিদগঞ্জ উপজেলার রূপসা গ্রামে জন্মগ্রহণ করেন। তার পিতার নাম ছিল ফজর আলী।
শিক্ষা জীবন
তিনি নিজ এলাকা থেকে ১৯১৫ সালে প্রবেশিকা পরীক্ষায় পাশ করে কলকাতা লর্ড রিপন কলেজ থেকে ১৯১৭ সালে আই,এ পাশ করেন এবং একই কলেজ থেকে বি,এ পাশ করেন। আলীগড় মুসলিম বিশ্ববিদ্যালয়ে আইন বিষয়ে ভর্তি হয়েও রাজনীতিতে জড়িয়ে পড়ার কারণে তা আর শেষ করতে পারেননি। তিনিই ফরিদগঞ্জ উপজেলার প্রথম গ্র্যাজুয়েট ব্যক্তি।
কর্মজীবন
তিনি রাজনীতি এবং শিক্ষকতার মাধ্যমেই তার কর্মজীবন কাটিয়ে দিয়েছেন। তিনি যুক্তফ্রন্টের হয়ে রাজনীতি করেছেন নিজ গ্রাম রূপসা উচ্চ বিদ্যালয়ে, শাহরাস্তি উপজেলার চিতোষী উচ্চ বিদ্যালয়, দামোর্দদী উচ্চ বিদ্যালয় ও আমিরবাজ উচ্চ বিদ্যালয়সহ অন্যান্য বিদ্যালয়েও শিক্ষকতা করেছেন। ফরিদগঞ্জ উপজেলার স্বনামধন্য এ.আর পাইলট উচ্চ বিদ্যালয়কে তিনি বাই লেটারে উত্তীর্ণ করেন এবং উক্ত প্রতিষ্ঠানে পনের বছর প্রধান শিক্ষক হিসাবে দায়িত্ব পালন করেন।
রাজনৈতিক জীবন
তিনি ছাত্রজীবন থেকেই রাজনীতির সাথে জড়িয়ে পড়েন। রাজনীতির জন্য পড়ালেখা পর্যন্ত পুরোপুরি শেষ করতে পারেননি। তিনি ব্রিটিশ বিরোধী আন্দোলনে ১৯২১ থেকে ১৯৩৫ সাল পর্যন্ত রাজনীতির সঙ্গে জড়িয়ে পড়েন। এইসময় তিনি ভারতীয় মহাদেশের অনেক নেতৃবৃন্দের সংস্পর্শে আসেন। আন্দোলনের সূত্র ধরে তিনি ভারতীয় মহাদেশের বিভিন্ন অঞ্চলে সফর করেন। তিনি মাওলানা শওকত আলি, মাওলানা মুহাম্মদ আলি ও চিত্তরঞ্জন দাশ এইরকম অনেক নেতার সাথে তিনি ভারতবর্ষকে স্বাধীন করার জন্য সহযোদ্ধা হিসাবে কাজ করেন। তিনি রাজনৈতিক কারণে ১৯৩৫ সাল পর্যন্ত ভারতের কলকাতা বৈঠকখানা রোডে স্থায়ীভাবে বসবাস করেছিলেন। হোসেন শহীদ সোহ্‌রাওয়ার্দীসহ অন্যান্য নেতৃবৃন্দের সাথে তিনি ইন্ডিয়া কংগ্রেসে রাজনীতি করেন। তার রাজনীতিতে সক্রিয় ভূমিকা দেখে ব্রিটিশ সরকার তাকে অবিভক্ত ভারতের পূর্ব অঞ্চলের কোল কন্ট্রোলার ও ডেপুটি মাজিস্ট্রেটের চাকুরি করার প্রস্তাব করেন। কিন্তু তিনি এই প্রস্তাবে রাজি না হয়ে তা প্রত্যাখ্যান করেন। এছাড়াও একটি বিদেশী কোম্পানির লোভনীয় চাকুরির প্রস্তাব প্রত্যাখ্যান করেন। কেননা সেখানে চাকুরি করতে গেলে রাজনীতিতে তেমন সক্রিয় হতে পারবেননা, সেই কারণে। ব্রিটিশ শাসনামলে লাকসাম, চাঁদপুর ও মতলব এলাকার আসনে ১৯৩৭ সালে তিনি নির্বাচনে প্রতিদ্বন্দ্বিতা করেন। এছাড়াও তিনি ১৯৪৬ সালে লেজেসলেটিভ এসেমলির সদস্যপদে নির্বাচনে প্রতিদ্বন্দ্বিতা করেন। শেরে বাংলা এ.কে ফজলুল হক, আবদুল হামিদ খান ভাসানী ও হোসেন শহীদ সোহ্‌রাওয়ার্দীর অনুরোধে তিনি ১৯৫৪ সালের নির্বাচনে নিজ প্রার্থী পদ প্রত্যাহার করে তাদের মনোনীত প্রার্থীকে সাপোর্ট করেন। এইসময় রূপসা গ্রামে হোসেন শহীদ সোহ্‌রাওয়ার্দী এবং মাওলানা আবদুল হামিদ খান ভাসানী আগমন করেন। তিনি তাদের সাথে নির্বাচনের সময় বিভিন্ন সমাবেশে যোগ দেন।
সম্মাননা
ফরিদগঞ্জে তার এবং ফরিদগঞ্জের আরো দুই কৃতিত্বপূর্ণ সন্তানের স্মৃতিস্বরূপ একটি ভাস্কর্য তৈরি করা হয়। তিনিসহ ফরিদগঞ্জের আরো দুইজন কৃতিত্বপূর্ণ সন্তানের মুখের আদলে তৈরি করা হয় এই ভাস্কর্যটি। যার নাম ওনুয়া স্মৃতি ভাস্কর্য।
মৃত্যু
নূরেজ্জামান ভুঁইয়া চাঁদপুর জেলার ফরিদগঞ্জ উপজেলার রূপসা গ্রামে নিজ বাড়ি ভুঁইয়া বাড়িতে উচ্চ রক্তচাপজনিত রোগে আক্রান্ত হয়ে ১৯৬৯ সালের ১৩ নভেম্বর মৃত্যুবরণ করেন।
পবিত্রোৎসবম্‌
পবিত্রোৎসবম্‌ হল ভারতের অন্ধ্রপ্রদেশ রাজ্যের তিরুমালা শহরের বেঙ্কটেশ্বর মন্দিরের একটি বাৎসরিক অনুষ্ঠান। ‘পবিত্রোৎসবম্‌’ শব্দটি এসেছে সংস্কৃত ‘পবিত্র’ (পুণ্য) ও ‘উৎসবম্‌’ (উৎসব) শব্দদু-টি থেকে। এই উৎসবের মূল উদ্দেশ্য সারা বছর মন্দিরে অনুষ্ঠিত বিভিন্ন অনুষ্ঠানে ঘটিত দোষ ও অমঙ্গল থেকে মুক্তিলাভ। এই উৎসবকে ‘দোষনিবারণ’ (ভ্রম সংশোধন), ‘সর্বযজ্ঞফলপ্রদ’ (সারা বছর আয়োজিত সকল পবিত্র অনুষ্ঠানের সমতুল্য ফলপ্রদানকারী), ‘সর্বদোষোপশমন’ (সকল দোষ দূরকারী), ‘সর্বতুষ্টিকর’, ‘সর্বকামপ্রদ’ ও ‘সর্বলোকশান্তিদা’ও বলা হয়।
অনুষ্ঠান
তিরুমালায় পবিত্রোৎসবম্‌ আয়োজিত হয় শ্রাবণ মাসের শুদ্ধ (শুক্লা) দশমী তিথিতে।
উৎসবের আগের দিন একটি মাটির পাত্রে নয় রকম বীজ পুঁতে ‘অঙ্কুরার্পণম্‌’ অনুষ্ঠিত হয়। এই অনুষ্ঠানের মাধ্যমেই মন্দিরে পবিত্রোৎসবম্‌ শুরু হয়। এরপর ‘মৃৎসংগ্রহণ’ নামে একটি অনুষ্ঠানে বেদ পাঠ করা হয়। ব্রহ্মোৎসবম্‌ অনুষ্ঠানে যেমন ভাবে অঙ্কুরার্পণ ও মৃৎসংগ্রহণ করা হয়, এই উৎসবেও ঠিক সেইভাবেই এই দুই আচার পালিত হয়। মৃৎসংগ্রহণ অনুষ্ঠানে শুরু হওয়া বেদপাঠ শেষ হয় উৎসবের তৃতীয় দিনে। বেদপাঠের মাধ্যমে বিষ্ণুকে ‘প্রধান কুম্ভে’ (প্রথম পবিত্র ঘট) ‘আবাহন’ করা হয়। প্রধান কুম্ভকে ঘিরে থাকে ১৬টি অন্য কুম্ভ। হিন্দুরা বিশ্বাস করেন, বিভিন্ন মন্ত্র উচ্চারণের সময় যে শব্দকম্পন সৃষ্টি হয় তার ধর্মীয় ও আধ্যাত্মিক শক্তি প্রচণ্ড। উৎসবের শেষ দিনে প্রধান কুম্ভটি মন্দিরের প্রধান দেবতার কাছে নিয়ে যাওয়া হয়। মনে করা হয়, এই সময় মূল বিগ্রহে আরও অধিক আধ্যাত্মিক শক্তি স্থানান্তরিত হয়। (কুম্ভ আবাহনম)। তিন দিনের উৎসবে প্রধান দেবতা ও বেঙ্কটেশ্বরের অন্যান্য বিগ্রহের ‘তিরুমাঞ্জনম্‌’ ও ‘হোমম্‌’ (যজ্ঞ) অনুষ্ঠানও হয়ে থাকে।
উৎসবের তৃতীয় দিন শুধুমাত্র সকালের দৈনন্দিন অনুষ্ঠানগুলি পালিত হয়। এই দিন ‘কল্যাণোৎসবম্‌’, ‘অর্জিত ব্রহ্মোৎসবম্‌’, ‘অর্জিত বসন্তোৎসবম্‌’, ‘সহস্র দীপালংকরণ সেবা’ ও ‘দোলোৎসবম্‌’ প্রভৃতি অর্জিত সেবাগুলি বাতিল করা হয়।
ইতিহাস
তিরুমালায় পবিত্রোৎসবম্‌ শুরু হয় ১৪৬৩ খ্রিষ্টাব্দে। তিরুমালা বেঙ্কটেশ্বর মন্দিরের প্রথম প্রাকারের বাগাপাডি বারান্দার উত্তরের দেওয়ালে গাঁথা একটি শিলালিপিতে একটি বিস্তারিত বিবরণ দেওয়া হয়েছে। সালুবা নরসিংহের আমলে সালুবা মাল্লিয়াহ দেব রাজ কর্তৃক এই অনুষ্ঠান চালু হয়। এই শিলালিপিতে ‘পবিত্র তিরুনাল’ উপলক্ষে খরচের দ্রব্যগুলির তালিকাও দেওয়া আছে।
১৫৬২ খ্রিষ্টাব্দ পর্যন্ত পবিত্রোৎসবম্‌ নিয়মিত উদযাপিত হয়েছে। এর পর এই অনুষ্ঠান বন্ধ হয়ে যায়। এই রকম একটি গুরুত্বপূর্ণ উৎসব কেন বন্ধ হয়ে গিয়েছিল, তার কারণ সঠিক জানা যায় না। পরে তিরুমালা তিরুপতি দেবস্থানম্‌ সিদ্ধান্ত নেয় যে, সকল বিষ্ণু মন্দিরে অনুসৃত উৎসবগুলি বেঙ্কটেশ্বর মন্দিরেও পালিত হবে। এরপর ১৯৬২ খ্রিষ্টাব্দ থেকে আবার এই উৎসব চালু হয়।
ভক্তসমাগম
পবিত্রোৎসবম্‌ হল একটি ‘অর্জিত সেবা’। এই সেবায় বেঙ্কটেশ্বরকে অর্থ দিয়ে যোগদান করতে হয়। তিরুমালা তিরুপতি দেবস্থানম্‌ দ্বিতীয় ও তৃতীয় দিনের সেবার জন্য টিকিট বিক্রি করে। প্রত্যেকটি টিকিটে দু-জন ব্যক্তিকে অংশ গ্রহণ করতে দেওয়া হয়। যিনি প্রথম টিকিটটি পান, তাকে দ্বিতীয় দিনে ১০টি দোসা ও পোঙ্গল এবং তৃতীয় দিনে ১০টি দোসা ও পোঙ্গল, ৬টি বড়া ও বস্ত্রম্‌ (একটি রেশমের অঙ্গবস্ত্রম্‌ ও একটি সূতির উড়নি) দেওয়া হয়।
বাঙালি বিউটি
বাঙালি বিউটি রাহশান নূর রচিত ও পরিচালিত একটি বাংলাদেশী পিরিয়ড প্রণয়ধর্মী হাস্যরসাত্মক নাট্য চলচ্চিত্র। এতে নূরকে রেডিও ডিজে এবং মুমতাহিনা টয়াকে মেডিকেল ছাত্রী হিসেবে দেখা যায়, যারা ১৯৭৫ সালে ঢাকায় রাজনৈতিক অচলাবস্থার সময় প্রেমে পড়েন। এটি নূর ও টয়া দুজনেরই অভিনীত প্রথম চলচ্চিত্র।
কাহিনী
১৯৭৫ সালে ঢাকায়, ময়না ইফতেখার (মুমতাহিনা টয়া) ডাক্তারির ছাত্রী হিসেবে পড়াশুনাকে গুরুত্বের সাথে গ্রহণ করে। বই এবং চলচ্চিত্র তার একমাত্র অবসর ব্যয় করার সঙ্গী ও সোফিয়া লরেনকে সে আইডল হিসেবে গ্রহণ করে। একদিন তার বাবা ব্রিগেডিয়ার জেনারেল কে. এম ইফতেখার (পীযূষ বন্দ্যোপাধ্যায়) তার এক বন্ধুর সাথে কথোপকথনের সময় ময়নার সাথে দেখা করার জন্য তাঁদের বাড়িতে আমন্ত্রণ জানায়। সাক্ষাত করার পর, নাদিম (কাজী আসিফ রহমান), নাদিমের পরিবার, ইফতেখার ও তার স্ত্রী মোশফিকা (নাইলা আজাদ) নাদিমের সাথে ময়নার বিয়ের ব্যবস্থা করতে সম্মত হয়। ময়নাও বাবা-মার কথামত এই প্রস্তাবে রাজি হয়।
নির্মাণ
চলচ্চিত্রটির চিত্রায়ন হয় বাংলাদেশের উত্তরা, বাংলাদেশ বেতারের পুরনো অফিস, শাহবাগ, বনানী, পুরানা পল্টনের বিভিন্ন স্থানে।
মুক্তি
শুরুতে ২০১৮ সালের ৯ ফেব্রুয়ারি বাংলাদেশে মুক্তির দিন নির্ধারণ করা হয়, কিন্তু সিনেমাটি প্রচার নিষিদ্ধ করে বাংলাদেশ চলচ্চিত্র সেন্সর বোর্ড। যাইহোক, ১৬ ফেব্রুয়ারি ২০১৮ তে মার্কিন যুক্তরাষ্ট্রে ১২টি প্রেক্ষাগৃহে চলচ্চিত্রটি মুক্তি পায় এবং এটির চিত্রনাট্য, দিকনির্দেশনা, সংগীত, এবং শীর্ষ অভিনেতাদের অভিনয় প্রশংসিত হয় এবং এখন পর্যন্ত এটি যুক্তরাষ্ট্রে বক্স অফিসে সর্বকালের সর্বাধিক উপার্জনকারী বাংলা ভাষার চলচ্চিত্র।  ২০১৮ সালের জুন মাসে বাংলাদেশ আপীল বোর্ড সিন্সর বোর্ডের নিষেধাজ্ঞা প্রত্যাহার করে নেয় এবং ২০১৮ সালের ২০ জুলাই চলচ্চিত্রটির দুটি প্রেক্ষাগৃহে মুক্তি পায়। ছবিটি সেপ্টেম্বর মাসে মানজালা মেই নু নামে চীনে তিন হাজার প্রেক্ষাগৃহে মুক্তি পায়।
র্গ্যাল-স্রাস-থোগ্স-মেদ-দ্পাল-ব্জাং-পো
জন্ম
র্গ্যাল-স্রাস-থোগ্স-মেদ-দ্পাল-ব্জাং-পো ১২৯৫ খ্রিষ্টাব্দে তিব্বতের ফুল-ব্যুং-ব্রাগ-স্ক্যা নামক একটি ক্ষুদ্র লোকালয়ে জন্মগ্রহণ করেন। তার পিতা দ্কোন-ম্ছোগ-দ্পাল  এবং মাতা 'বুম-স্গ্রোন  জন্মের পর তার নাম রাখেন দ্কোন-ম্ছোগ-ব্জাং-পো । তিন বছর বয়সে তার মাতা ও আরো দুই বছর পরে তার পিতার মৃত্যু হলে তার আত্মীয়রা তার দেখাশোনা করেন।
শিক্ষা
নয় বছর বয়সে তিনি ব্সাম-গ্লিং বৌদ্ধবিহারে গেলে স্তোন-পা-রিন-ছেন-ব্ক্রা-শিস নামক এক বৌদ্ধভিক্ষু তাকে লেখাপড়া শেখান। ১৩০৮ খ্রিষ্টাব্দে ম্খান-পো-রিন-ছেন-'দ্পাল-ব্জাং  ও স্লোব-দ্পোন-রিন-ছেন-র্দো-র্জে  নামক দুই বৌদ্ধভিক্ষু তাকে শিক্ষার্থীর শপথ দান করেন। ১৩০৯ খ্রিষ্টাব্দে তিনি বে-দোং-এ-বাম-গ্লিং-গি-ছোস-দ্র্বা-ছেন-মো  নামক ধর্মচর্চাকেন্দ্রে কুন-দ্গা'-র্গ্যাল-ম্ত্শান  নামক বৌদ্ধভিক্ষুর নিকট অভিধর্মসমুচ্চয়, বোধিসত্ত্বচর্যাবতার ও মধ্যমক সম্বন্ধে শিক্ষালাভ করেন। তিনি সা-স্ক্যা বৌদ্ধবিহারে গ্ঝোন-র্গ্যাল  নামক বৌদ্ধভিক্ষুর নিকট প্রমাণ সম্বন্ধে অধ্যায়ন করেন। বিখ্যাত বৌদ্ধ পণ্ডিত বু-স্তোন-রিন-ছেন-গ্রুব তাকে শিক্ষাদান করেন। ১৩২৪ খ্রিষ্টাব্দে তিনি ম্খান-পো-ব্যাং-সেম্স-রিন-ছেন-ম্গোন  ও নাম-ম্খা'-সাংস-র্গ্যাস  নামক বৌদ্ধ ভিক্ষুদের নিকট দীক্ষাগ্রহণ করেন।
পরবর্তী জীবন
১৩২৬ খ্রিষ্টাব্দে বত্রিশ বছর বয়সে সা-স্ক্যা ধর্মসম্প্রদায়ের ত্রয়োদশ সা-স্ক্যা-খ্রি-'দ্জিন 'জাম-দ্ব্যাংস-দোন-য়োদ-র্গ্যাল-ম্ত্শানের অনুরোধে বো-দোং-এ বৌদ্ধবিহারের প্রধান লামার দায়িত্ব গ্রহণ করে নয় বছর সেই পদে থাকেন। ১৩৩৭ খ্রিষ্টাব্দে দ্ঙ্গুল-ছু-ছোস-র্দ্জোং নামক স্থানে পরবর্তী কুড়ি বছর নিভৃতে সাধনা করেন। তিনি রেদ-ম্দা'-বা-গ্ঝোন-নু-ব্লো-গ্রোসকে বোধিসত্ত্বচর্যাবতার, লাম-রিম ও ব্লো-স্ব্যোং সম্বন্ধে শিক্ষাদান করেন।
রচনা
তিনি ব্লো-স্ব্যোং-দোন-ব্দুন-মা'ই-খ্রিদ-য়িগ, র্গ্যাল-স্রাস-লাগ-লেন-সো-ব্দুন-মা প্রভৃতি গ্রন্থ ছাড়াও এবং লেগ্স-পার-ব্শাদ-পা'ই-র্গ্যা-ম্ত্শো  নামক বোধিসত্ত্বচর্যাবতারের ওপর টীকাভাষ্য রচনা করেন।
দিয়েগো জারা রোদ্রিগেস
দিয়েগো জারা রোদ্রিগেস (Diego; জন্ম: ২১ সেপ্টেম্বর ১৯৯৫; দিয়েগো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
দিয়েগো জারা রোদ্রিগেস ১৯৯৫ সালের ২১শে সেপ্টেম্বর তারিখে ব্রাজিলের মাতো গ্রোসো দো সুলের কোরুম্বায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ফোকাস (জার্মান সাময়িকী)
ফোকাস হলো একটি জার্মান-ভাষার সাময়িক পত্র বা সাময়িকী, যা প্রকাশ করে হুবার্ট বুর্ডা মিডিয়া। এটা সাপ্তাহিক পত্রিকা হিসেবে স্পিজেল এর পাশাপাশি ১৯৯৩সালে প্রতিষ্ঠিত হয়।  ২০১৫সালে জার্মানির রাজধানী বার্লিনে নতুন সদস্যদের নিয়ে এটির সদর দপ্তর খোলা হয়। স্পিজেল এবং স্টার্নের পাশাপাশি, ফোকাস হলো জার্মানে সবচেয়ে প্রচলিত সাপ্তাহিকী।  এটি প্রতিষ্ঠা করেন হুবার্ট বুর্ডা এবং হেলমাট মার্কোর্ট।   ২০১৬সালের মার্চ অনুযায়ী বর্তমানে এটির প্রধান সম্পাদক হলেন রবার্ট স্কেইডার।
ইতিহাস
"জুগমিজে" কোড নাম দিয়ে ১৯৯১সালের গরমে ফোকাসের কাজ শুরু করা হয়। ১৯৯২সালের অক্টোবরে, হুবার্ট বুর্ডা মিডিয়া নতুন সাময়িক পত্রের পরিকল্পনার ঘোষণা দেন। পর্যবেক্ষকরা ধারণা করেন এই পরিকল্পনাটি শুধু অল্প সফল হতে পারবে। স্পিজেল এবং স্টার্ন সাময়িকীর প্রতিযোগী হিসেবে অন্য প্রকাশকদের প্রচেষ্টা পূর্বে কয়েকবার ব্যর্থ হয়েছে। ফোকাসের প্রথম সংস্করণ ১৮জানুয়ারি, ১৯৯৩সালে প্রকাশ করা হয় এবং তা পরের দিনই বিক্রয় হয়ে যায়। ফোকাসের স্লোগান ছিল "দ্যা মডার্ন ম্যাগাজিন" এবং হেলমাট মার্কোর্ট সাময়িকীর প্রথম প্রধান সম্পাদক হন।  ফোকাস সম্পর্কে ইতিবাচক এবং নেতিবাচক উভয় ধরনের মন্তব্য ছিল। পর্যবেক্ষকরা ফোকাসকে স্পিজেলের কঠোর প্রতিযোগী মনে করে।
পাঁচটি সমস্যার পর, ফোকাসের ১৫,০০০জন গ্রাহক ছিলো এবং এটির ৩০০,০০০সংখ্যার বেশি বিক্রিত হয়। এটি শুরু থেকেই বাণিজ্যিকভাবে সফল ছিল। হুবার্ট বুর্ডা মিডিয়ার বাণিজ্যিক সক্ষমতা বাড়াতে এই সাময়িকী বড় ভূমিকা রাখে।  ১৯৯৪সালের মাঝে, একটি ডাচ আদালত নির্দেশ দেয় যে, দন্ধের কারণে ফোকাসকে বেলজিয়াম, নেদারল্যান্ডস এবং লুক্সেমবার্গ এ বিক্রি করা যাবেনা। এটির পর, ফোকাস বাণিজ্যিক বৃদ্ধির কৌশল বজায় রাখে।   বুর্ডা ধীরে ধীরে আন্তর্জাতিকভাবে এর বাণিজ্য বাড়ায়, যেমন, এটি যুক্তরাষ্ট্রের গণমাধ্যম দল জিফ ডেভিস এর সাথে চুক্তি সম্পন্ন করে। ১৯৯৬সালে ইন্টারনেটে পোর্টাল ফোকাস অনলাইন উদ্ভোদন করা হয়। আবার এটি ফোকাস টিভি নাম দিয়ে টেলিভিশন মাধ্যমে যোগ দেয়।    ফোকাস জার্মানের একটি মুখ্য সাময়িক পত্রে পরিণত হয়। ১৯৯৭সালে, এটির প্রকাশক হুবার্ট বুর্ডা সাময়িকীর সৃজনশীল আবিষ্কারের জন্য বিভিন্ন পুরস্কার পায়।
২০১৭সালে, ফোকাস মিউনিখ এবং ডুসেলডর্ফে এর অফিস বন্ধের ঘোষণা দেয়। তারপর থেকে, এই সাময়িকী সম্পূর্ণ বার্লিনে তৈরি হয়। এই বছরের শেষে, হুবার্ট বুর্ডা মিডিয়া একটি প্রচারণা অভিযান চালায়, যার নাম "মুঞ্চেন ইম ফোকাস" (ফোকাসে লোকজন)।
বিতরণ
ফোকাস হলো সবচেয়ে বিক্রিত সাময়িক পতৃর এবং বিজ্ঞাপন বাজারের একটি বড় অংশ এটির দখলে। স্পিজেল এবং স্টার্নের মতো, ফোকাস ক্ষতি সামলাতে পেরেছে। যদিও ১৯৯৮সাল থেকে ২০১৭সালের মাঝে এটির বিক্রিত সংখ্যার পরিমাণ ৭৮২,৬৮৫ থেকে ৪৩৮,০৫৫ এ কমে আসে।
সমালোচনা
২০১৬সালে, ফোকাস যৌন নিপীড়নের উপর একটি প্রতিবেদন প্রকাশ করে যেটি সমালোচনার সৃষ্টি করে। এটির মূল পৃষ্ঠাতে একজন নগ্ন শেতাঙ্গ নারীর দেহে কালো হাতের ছাপ দেখা যায়, এটিকে অনেকে "নগ্নতা" এবং "বর্ণবাদ" হিসেবে তুলনা করেছে।   জার্মান প্রেস কাউন্সিল ফোকাসের বিরুদ্ধে অনেক অভিযোগ পেয়েছে, কিন্তু সবগুলোকে অগ্রাহ্য করা হয়েছে।
ইউলিয়া এফিমোভা
জুলিয়া আন্দ্রেইভানা ইফিমোভা (Юлия Андреевна Ефимова; জন্ম: ৩ এপ্রিল, ১৯৯২) রোস্তভ ওব্লাস্টের বন্দর নগরী তাগানরগ থেকে আগত রুশ সাঁতারু। ২০০৮ সালের বেইজিং অলিম্পিক এবং ২০১২ সালের লন্ডন অলিম্পিক আসরে রাশিয়া দলের পক্ষ হয়ে অলিম্পিক প্রতিযোগিতায় সাঁতারে অংশগ্রহণ করেন। তন্মধ্যে লন্ডন অলিম্পিকে ২০০ মিটার ব্রেস্টস্ট্রোকে ব্রোঞ্জপদক লাভ করেছিলেন।
২০১৩ সালে বার্সেলোনায় অনুষ্ঠিত ফিনা বিশ্ব সাঁতার প্রতিযোগিতায় ৫০ মিটার ব্রেস্টস্ট্রোকে বিশ্বরেকর্ড গড়েন তিনি। এছাড়াও একই প্রতিযোগিতায় ২০০ মিটার ব্রেস্টস্ট্রোকে স্বর্ণপদক জয় করেন ইফিমোভা।
১৮২৪-এর ইঙ্গ-ওলন্দাজ চুক্তি
১৮২৪-এর ইঙ্গ-ওলন্দাজ চুক্তি (লন্ডন চুক্তি নামেও পরিচিত) হচ্ছে লন্ডনে তদকালীন যুক্তরাজ্য এবং নেদারল্যান্ডের যুক্তরাজ্য এর মধ্যে ১৮২৪ সালের ১৭ মার্চে সাক্ষরিত একটি চুক্তি। এই চুক্তিতে ১৮১৪-এর ইঙ্গ-ওলন্দাজ চুক্তি নির্বাহ করার ক্ষেত্রে তৈরি বিবাদ নিরসনের জন্য এই চুক্তি করা হয়েছিল। ওলন্দাজদের পক্ষ থেকে এই চুক্তিতে সাক্ষর করেন হেন্ড্রিক ফাগেল এবং এন্টন রেইনহার্ড ফাল্ক এবং যুক্তরাজ্যের হয়ে এই চুক্তিতে সাক্ষর করেন জর্জ ক্যানিং এবং চার্লস উইলিয়াম-ওয়েইন।
ইতিহাস
নেপলীয় যুদ্ধের সময় ১৮১৪ সালের চুক্তি অনুযায়ী ওলন্দাজদের সম্পত্তিগুলোকে ইংরেজরা নিয়ে নিতে গেলে অনেক সমস্যার সৃষ্টি হয়। সেই সাথে মশলার দ্বিপপুঞ্জকে ঘিরে কয়েকশ বছর ধরে দুই দেশের মধ্যে বাণিজ্যের অধিকার নিয়ে ঝামেলা চলছিল। ১৮১৪ সালে যে চুক্তিটি করা হয় তা ইংরেজ আর ওলন্দাজ কোন পক্ষ থেকেই মালয় অঞ্চলে পরিষ্কার করে জানানো হয়নি আর সেগুলোর সীমাবদ্ধতাগুলো বলা হয়নি। স্যার স্ট্যামফোর্ড র‍্যাফলসের দ্বারা ১৮১৯ সালে ইংরেজদের মালয় উপদ্বিপে সিংগাপুর প্রতিষ্ঠিত করা দুটি রাষ্ট্রের মধ্যে উত্তেজনা বৃদ্ধি করে। বিশেষ করে ওলন্দাজরা দাবি করে যে র‍্যাফলস আর জোহরের সুলতানের মধ্যে যে চুক্তি হয় তা অবৈধ, কেননা জোহর সালতানাত ওলন্দাজের প্রভাব বলয়ে পড়ে। ব্রিটিশ ভারতে অবস্থিত ওলন্দাজদের বাণিজ্যিক অঞ্চলগুলোর ভবিষ্যৎ নিয়ে প্রশ্নগুলোও কলকাতা আর বাটাভিয়ার মধ্যকার বিবাদের কারণে পরিণত হয়। ১৮২০ সালে দূর প্রাচ্যে ব্রিটিশ বণিকদের বাণিজ্যিক স্বার্থের কারণে তারা দখিণ পূর্ব এশিয়ার পরিস্থিতিকে পরিষ্কার করার জন্য দুই দেশের মধ্যে আলাপালোচনার জন্য তাড়া দিতে থাকে। এসবের উপর ভিত্তি করেই ১৮২৪ এর ইংরেজ-ওলন্দাজ চুক্তিটি তৈরি করা হয়েছিল।
ক্যানিং এবং ফাগেল এর মধ্যে আলাপালোচনা শুরু হয় ১৮২০ সালের ২০ জুলাইইয়ে। ওলন্দাজরা ইংরেজদের সিংগাপুর ত্যাগ করতে হবে এই দাবিতে অনড় ছিল। অন্যদিকে ক্যানিং নিশ্চিত ছিলেন না যে ঠিক কোন পরিস্থিতিতে সিংগাপুরকে অর্জন করা হয়েছে। আর প্রথম দিকে কেবল অবিতর্কিত সমস্যাগুলো যেমন মুক্ত-নৌচালনা অধিকার এবং জলদস্যুদের নির্মূল করার ব্যাপারেই সম্মতি অর্জন করা হয়েছিল। এই বিষয়ে আলোচনা ১৮২০ সালের ৫ আগস্টে স্থগিত হয়ে যায়, এবং ১৮২৩ সালের পূর্ব পর্যন্ত এই আলোচনা আর এগোয়নি। এই সময়ে এই বিষয়ে আলোচনা পুনরায় শুরু হবার কারণ ছিল যে, ইংরেজদের দ্বারা সিংগাপুরের বাণিজ্যিক মূল্য সুস্বীকৃত ছিল। ১৮২৩ সালের ১৫ ডিসেম্বরে আলোচনা পুনরায় শুর হয়, এসময় সেই অঞ্চলে স্পষ্ট প্রভাব বলয় প্রতিষ্ঠাকে কেন্দ্র করে এই আলোচনা শুরু হয়। ওলন্দাজরা এটা বুঝতে পারে যে সিংগাপুরের বৃদ্ধিকে কমানো বা বন্ধ করা যাব না, তাই তারা এর বদলে বিনিময়ের দিকে জোড় দিল। তারা মালাক্কা প্রণালীর উত্তরাঞ্চল এবং তাদের ভারতীয় উপনিবেশগুলোর দাবি ছেড়ে দিতে চায় এবং বিনিময়ে তারা মালাক্কা প্রণালীর দক্ষিণাঞ্চল এবং বেনকুলেনে ইংরেজ উপনিবেশ (বর্তমানে ইন্দোনেশিয়ার বেংকুলু) দাবি করে। সর্বশেষ চুক্তিটি ১৮২৪ সালের ২৩ মার্চে ফাগেল এবং ক্যানিং এর দ্বারা সাক্ষরিত হয়।
চুক্তির শর্ত
এই চুক্তি অনুসারে, উভয় রাষ্ট্রই ব্রিটিশ ভারত, সিলন এবং বর্তমান সময়ের ইন্দোনেশিয়া, মালয়েশিয়া এবং সিংগাপুরে "সর্বাধিক বিশেষ সুবিধাপ্রাপ্ত রাষ্ট্র" এর ভিত্তিতে বাণিজ্য করতে পারবে, কিন্তু এদেরকে অবশ্যই স্থানীয় নিয়মগুলো মেনে চলতে হবে। এটি এই দুই দেশের মধ্যে একটি দেশের বণিক এবং জাহাজের ক্ষেত্রে অন্য দেশে বাণিজ্য করার জন্য যে কর লাগতে পারে তা সীমিত করে দেয়। তারা এতেও সম্মত হয় যে, তারা পূর্বাঞ্চলের দেশগুলোর সাথে এমন কোন চুক্তি করবে না যেখানে দুই দেশের কোন একটি দেশ অনুপস্থিত থাকে। তারা এই বিষয়ে সম্মত হন যে বাণিজ্যে ব্যাঘাত সৃষ্টি করার জন্য তারা সামরিক বা বেসামরিক শক্তি ব্যবহার করবে না। তারা জলদস্যুতার বিরোধিতা করতে, জলদস্যুদের লুকোবার জায়গা না দিতে, তাদের রক্ষা না করতে এবং তাদের সামগ্রি বিক্রি করতে না দিতে রাজি হয়। তারা এতেও সম্মত হয় তাদের কোন স্থানীয় কর্মকর্তা ইউরোপে তাদের সরকারের কাছে অনুমতি না নিয়ে পূর্বভারতীয় দ্বিপপুঞ্জে কোন নতুন দপ্তর চালু করবেন না।
সম্পত্তি এবং উপনিবেশের সকল স্থানান্তর ১৮২৫ সালের ১ মার্চ থেকে শুরু হবার কথা বলা হয়। তারা ১৮১৭ সালের ২৪ জুনে হওয়া জাভায় একটি সম্মেলন অনুসারে, নেদারল্যান্ডসকে জাভা ফিরিয়ে দেয়াতে রাজি হয়, কিন্তু ১৮২৫ সালের পূর্বে লন্ডনে নেদারল্যান্ডস এর দ্বারা যে ১ লক্ষ পাউন্ড দেবার কথা ছিল তা নাকোচ হয়। যুক্তরাজ্যের দ্বারা চুক্তিটি ১৮২৪ সালের ৩০ এপ্রিলে অনুমোদিত হয় এবং নেদারল্যান্ডস এর দ্বারা ১৮২৪ সালের ২ জুনে অনুমোদিত হয়।